laion/Wikipedia-Exotic huggingface dataset:
ვარკეთილი (თბილისის მეტრო)

ვარკეთილი — თბილისის მეტროპოლიტენის პირველი ხაზის ერთ-ერთი სადგური, რომელიც სამგორის სადგურის შემდეგ მდებარეობს. გაიხსნა 1985 წლის ნოემბერში. არქიტექტორები ვ. ბახტაძე, ა. სურვილაძე. სამშენებლო სამუშაოები განახორციელა „თბილმეტრომშენმა“. ამ ხაზზე ჯერჯერობით უკანასკნელი სადგურია, მდებარეობს ჯავახეთის და ხომლელის ქუჩების გადაკვეთაზე. მიწისზედა ვესტიბიული არა აქვს, ქუჩებს უკავშირდება მიწისქვეშა გადასასვლელებითა და ესკალატორით. აგებულია ღია წესით. მიწისქვეშა დარბაზი კამარით გადახურული ერთიანი სივრცეა. იატაკზე კურსების გრანიტის ფილებია დაგებული. კედლები მოპირკეთებულია ლითონის ფურცლებით. 2007 წელს სადგურის რეკონსტრუქცია განხორციელდა. განახლდა კომუნიკაციები, ინტერიერის დიზაინი. დამონტაჟდა სარეკლამო ბილბორდები და მონიტორები. 2017 წელს მოხდა ჭერის კლდის იმიტაციის დეკორაციის დემონტაჟი და მის ადგილზე აიკრა მსუბუქი თაბაშირმუყაო. მატარებლების მოძრაობის ვიბრაციამ კი მოახდინა ამ კონსტრუქციის ჩამონგრევა. ინციდენტი უმსხვერპლოდ დასრულდა. ამ ინციდენტიდან 2022 წლის დეკემბრამდე ჭერზე იყო დარჩენილი თაბაშირმუყაოს სამაგრები, ხოლო 2022 წლის დეკემბრიდან მეორედ დაიწყო სადგურის რეკონსტრუქცია. [წყარო არ არის მითითებული 613 დღე] თბილისის მეტროპოლიტენის სადგურების სია მეტროსადგური „ვარკეთილი“ თბილისის მეტროს ოფიციალურ საიტზე[მკვდარი ბმული] მეტროსადგური „ვარკეთილი“ თბილისის ოფიციალური საიტის გზამკლვევში[მკვდარი ბმული] ↑ 1.0 1.1 მეტროპოლიტენი // ენციკლოპედია „თბილისი“, თბ., 2002. — გვ. 668, ISBN 99928-20-32-2. ↑ თბილმეტრომშენი // ენციკლოპედია „თბილისი“, თბ., 2002. — გვ. 533, ISBN 99928-20-32-2.
ჰამრაჰ-დავნი

ჰამრაჰ-დავნი — პატარა სოფელი ეგვიპტეში. განლაგებულია ქალაქ კენის სამხრეთით. ჰამრაჰ-დავნიდან 80 კილომეტრში მდებარეობს ლუქსორი. წარმოადგენს კენის მუჰაფაზის დასახლებულ პუნქტს. ნეგ-ჰამადანი ↑ GNS official US names database[მკვდარი ბმული] 00:14 (UTC), 16 December 2007
Norther

Norther — მელოდიური დეზ-მეტალ ჯგუფი ჰელსინკიდან, რომლის მუსიკაში იგრძნობა პაუერ-მეტალის ელემენტებიც. იარსება 2012 წლამდე. ჯგუფის ისტორია იწყება 1996 წლიდან, როდესაც Requiem ერქვა. იგი დაარსდა გიტარისტ პეტრი ლინდროსის და დრამერ ტონი ჰალიოს მიერ. სწორედ მათ აიყოლიეს დანარჩენი ორი მუსიკოსიც. დასაწყისში ისინი რეპეტიციებს არახელსაყრელ პირობებში ატარებდნენ, მაგრამ 1997 წელს ალექსანდერ კუოპალამ (ყოფილი Children of Bodom) მათ შეურჩია კარგი სარეპეტიციო. ამ პერიოდში მათ შეიცვალეს სახელი და დაირქვეს Norther. თუმცა, ამ პერიოდში კოლექტივი დაიშალა და მხოლოდ სამი თვის შემდეგ აღდგა. 1999 წელს ჯგუფში მოვიდა ახალი გიტარისტი კრისტიან რანტა. ერთი წლის განმავლობაში ჯგუფმა რამდენიმე წევრი გამოიცვალა. 2002 წელს გამოვიდა მათი სადებიუტო ალბომი Dreams of Endless War, რომელმაც ჯგუფს უდიდესი აღიარება მოუტანა. დღემდე გამოცემულია ჯგუფის კიდევ ხუთი სტუდიური ალბომი. სტუდიური ალბომები Dreams of Endless War (2002) Mirror of Madness (2003) Death Unlimited (2004) Till Death Unites Us (2006) N (2008) Circle Regenerated (2011) ვიკისაწყობში არის გვერდი თემაზე: Norther ინფორმაცია Encyclopaedia Metallum-ზე ↑ NORTHER Calls It Quits. Blabbermouth.net. Blabbermouth.net. ციტირების თარიღი: 25 July 2012.
აჰმედ ნაზიფი

აჰმედ ნაზიფი (არაბ. أحمد نظيف ; დ. 8 ივლისი, 1952, ალექსანდრია) — ეგვიპტის პრემიერ-მინისტრი 2004 წლის 14 ივლისიდან 2011 წლის 28 იანვრამდე. 1999-2004 წლებში იყო ეგვიპტის კომუნიკაციებისა და საინფორმაციო ტექნოლოგიების მინისტრი. 1999-2011 წლებში ეგვიპტის ეროვნულ-დემოკრატიული პარტიის წევრი. პრემიერ-მინისტრი
ჰურგადა

ჰურგადა (არაბ. الغردقة), იგივე ელ-გურდაკა — ქალაქი ეგვიპტეში. წითელი ზღვის საგუბერნატოროს ადმინისტრაციული ცენტრი. ქალაქი მდებარეობს წითელი ზღვის ნაპირებთან. ჰურგადა ზღვის მეშვეობით უკავშირდება საუდის არაბეთს და იორდანიას. ჰურგადა ჰურგადა ვიკისაწყობში არის გვერდი თემაზე: ჰურგადა Official information for tourists concerning Hurghada დაარქივებული 2009-03-03 საიტზე Wayback Machine. Virtual City tour around Hurghada ↑ https://www.citypopulation.de/Egypt-Cities.html ↑ Port Said/El Gamil, Egypt: Climate, Global Warming, and Daylight Charts and Data. Climate Charts. დაარქივებულია ორიგინალიდან — 2017-07-01. ციტირების თარიღი: September 11 2009.
ელ-ფაიუმი

ელ-ფაიუმი (არაბ. الفيوم) — ქალაქი ეგვიპტეში. ელ-ფაიუმის მუჰაფაზის ადმინისტრაციული ცენტრი. მის სიახლოვეს მდებარეობს ფაიუმის ოაზისი. ქალაქი 130 კილომეტრითაა დაცილებული ქვეყნის დედაქალაქ კაიროს. მოსახლეობის რაოდენობა 2006 წლის მიხედვით 315 940 ადამიანს შეადგენდა. ↑ Citypopulation.de
ისნა

ისნა (არაბ. إسنا) — ქალაქი ეგვიპტეში. კენის მუჰაფაზის მნიშვნელოვანი დასახლებული პუნქტი. მდებარეობს ქვეყნის სამხრეთ ნაწილში. გაშენებულია მდინარე ნილოსის ნაპირებზე. ქალაქი 55 კილომეტრითაა დაცილებული ლუქსორს. ისნა საკმაოდ მჭიდროდ დასახლებული ქალაქია. 2005 წლის მონაცემებით აქ დაახლოებით 30 000 ადამიანი ცხოვრობდა. ისნის ტაძარი ისნის ტაძრის რელიეფი ისნის ტაძრის რელიეფის კედელი ისნის ტაძრი ვიკისაწყობში არის გვერდი თემაზე: ისნა biologie.uni-hamburg.de დაარქივებული 2005-04-11 საიტზე Wayback Machine.
დისუკი

დისუქი (არაბ. دسوق) — ქალაქი ეგვიპტეში. ქაფრ-ელ-შაიხის მუჰაფაზის მნიშვნელოვანი დასახლებული პუნქტი. მდებარეობს ქვეყნის ჩრდილოეთ ნაწილში. დისუკი მოქცეულია მდინარე ნილოსის დელტაში. 2006 წლის მონაცემებით მისი მოსახლეობა 106 827 ადამიანს შეადგენდა. დისუკი 80 კილომეტრითაა დაშორებულია ქალაქ ალექსანდრიას. ქაფრ-ელ-შაიხი ქაფრ-ელ-შაიხის მუჰაფაზა ვიკისაწყობში არის გვერდი თემაზე: დისუკი ქალაქის თავმჯდომარის ოფიციალური საიტი დაარქივებული 2010-12-16 საიტზე Wayback Machine. (არაბულად) The ქაფრ-ელ-შაიხის მუჰაფაზას მთავრობის ოფიციალური საიტი დაარქივებული 2010-12-13 საიტზე Wayback Machine. (არაბულად, ინგლისურად)
სავლაკის მონეტა

სავლაკის მონეტა — 3 ტიპის ვერცხლისა და სპილენძის მცირე ზომის მონეტები. შემორჩენილია 7 ცალი (3 ცალი დაცულია ბერლინის მუზეუმში, 3 - მოსკოვის იატორიის მუზეუმში, 1 - ბრიტანეთის მუზეუმში). მასა (გრამობით)1,04; 1,65; 1,17; 1,45; 0,98; 1,75. I ტიპის მონეტების შუბლზე გამოსახულია მარჯვნივ მობრუნებული მამაკაცის თავი სხივებიან გვირგვინში; ზურგზე — მარჯვნივ მიბრუნებული ხარის თავი, რომლის ზემოთ და ქვემოთ ბერძნული ზედწერილია; II ტიპის მონეტების შუბლზე გამოსახულია მიბრუნებული მამაკაცის თავი სხივებიან გვირგვინში; ზურგზე — ვარდი და ბერძნული ლეგენდა BAE/Λ EΛV...; III ტიპის მონეტების შუბლზე სხივებიან გვირგვინში გამოსახულია მამაკაცის თავი ფასში. ზურგზე — ფრთოსანი ელვა, რომლის ზემოთ და ქვემოთ წარწერაა:BAE/... EΛV როდოსული ანალოგიების მიზედვით, ზემოთ აღწერილი მონეტები ძვ. წ. II საუკუნის II ნახევრით თარიღდება. მეცნიერთა ნაწილი ზედწერილს აღადგენს როგორც БΛЕ/ΛЕ·Ώξ ΕΑVΛΑΚΟV (ე. ი. მეფე სავლაკისა) და ამის საფუძველზე მონეტებს კოლხეთის სამეფოს უკავშირებს. ზოგი მეცნიერი კი კითხულობს ასე: BAE/ΛЕΛЕ ΕΑVΜΑΚΟV (ე. ი. მეფე სავმაკისა) და მონეტებს ბოსფორის სამეფოს მიაწერს. აღსანიშნავია, რომ ძვ. წ. II საუკუნის II ნახევარში კოლხეთში სამეფოს არსებობა და სავლაკის რეალობა სხვა წყაროებით არ დასტურდება. სავმაკი კი ისტორიული პიროვნებაა და სწორედ მან ძვ. წ. II საუკუნის დასასრულს, ბოსფორში მიიტაცა მცირე ხნით სამეფო ხელისუფლება. დუნდუა გ., ქართული საბჭოთა ენციკლოპედია, ტ. 8, თბ., 1984. — გვ. 642.
ზაზა ფაჩულია

ზაზა ფაჩულია (დ. 10 თებერვალი, 1984, თბილისი, საქართველოს სსრ) — ქართველი კალათბურთელი, რომელიც ბოლოს NBA-ის კლუბ „დეტროიტ პისტონსის“ ღირსებას იცავდა. 2003-04 წლების სეზონში ქართველი ცენტრი „ორლანდო მეჯიკში“ ირიცხებოდა, 2004-05 წლების სეზონი კი „მილუოკი ბაქსში“ გაატარა. შემდეგ ის „ატლანტა ჰოუკსში“ გადაბარგდა, სადაც 8 სეზონი იასპარეზა. 2013 წლის სეზონის დასაწყისში „მილუოკი ბაქსში“ დაბრუნდა, ხოლო 2015 წლის ზაფხულიდან „დალას მავერიქსის“ ღირსებას იცავდა. 2016 წლის 5 ივნისს ზაზა თავისუფალი აგენტის სტატუსით „გოლდენ სტეიტს“ შეურთდა. მან „გოლდენ სტეიტ უორიორსში“ ორი სეზონი გაატარა და ორივე სეზონში NBA-ის ჩემპიონი და ბეჭდის მფლობელი გახდა. 2018 წელს ხელი მოაწერა კონტრაქტს „დეტროიტ პისტონსთან“. 2019 წელს კვლავ „გოლდენ-სტეიტში“ დაბრუნდა. საქართველოს ნაკრების წევრია 2000 წლიდან. თურქეთის ჩემპიონი (2001) და თასის მფლობელი (2003), თურქეთის პრეზიდენტის თასის ორგზის მფლობელი (2002, 03). 2017 წელს, 12 ივნისს ფაჩულია გახდა პირველი ქართველი კალათბურთელი, რომელმაც ნაციონალური საკალათბურთო ასოციაცია მოიგო. NBA-ს ჩემპიონი (2017, 2018) თურქეთის ჩემპიონი (2001) თურქეთის თასის მფლობელი (2003) 3 გზის თურქეთის პრეზიდენტის თასის მფლობელი (2001-2003) საქართველოს ეროვნული საკალათბურთო ნაკრები ზაზა ფაჩულია — საქართველოს ბიოგრაფიული ლექსიკონი ზაზა ფაჩულიას ოფიციალური საიტი NBA.com Profile — ზაურ ფაჩულია კარიერის სტატისტიკა Basketball-reference.com-ზე დაარქივებული 2012-09-19 საიტზე Wayback Machine. ზაზა ფაჩულია — საქართველოს ოლიმპიელთა კლუბი დაარქივებული 2016-04-07 საიტზე Wayback Machine. ↑ Detroit Pistons sign free agent Zaza Pachulia. NBA.com (July 15, 2018). ციტირების თარიღი: July 15, 2018. ↑ Kent, Austin. ZAZA PACHULIA RETIRES, JOINS WARRIORS AS CONSULTANT (August 29, 2019). ციტირების თარიღი: August 29, 2019. ↑ Warriors Announce Basketball Operations Promotions and Additions (August 29, 2019). ციტირების თარიღი: August 29, 2019. ↑ Warriors Sign Free Agent Center Zaza Pachulia. NBA.com (July 12, 2016). ციტირების თარიღი: July 12, 2016.
საზამთრა

საზამთრა — მთა საქართველოში, რაჭა-ლეჩხუმისა და ქვემო სვანეთის მხარეში, ცაგერისა და ლენტეხის მუნიციპალიტეტების ადმინისტრაციულ საზღვარზე. მდებარეობს ეგრისის ქედზე, მდინარე ცხენისწყლის მარჯვენა შენაკადის — ჯონოულის სათავეში. სიმაღლე ზღვის დონიდან 2915 მ. საზამთრა აგებულია შუაიურული პორფირიტული წყებით. შემოსილია ალპური მდელოებით. ჩანგაშვილი გ., ქართული საბჭოთა ენციკლოპედია, ტ. 8, თბ., 1984. — გვ. 643.
ელენა ბლავატსკაია

ელენა ბლავატსკაია (ქალიშვილობის გვარი გერმ. Helena von Hahn; დ. 12 აგვისტო [ძვ. სტ. 31 ივლისი], 1831, ეკატერინოსლავში (რუსეთის იმპერია) — გ. 8 მაისი [ძვ, სტ. 26 აპრილი], 1891, ლონდონი) — თეოსოფოსი, მწერალი და მოგზაური. ზოგიერთ (ძირითადად დასავლურ) ავტორიტეტულ წყაროზე დაყრდნობით, ელენა ბლავატსკაია იყო ოკულტისტი და სპირიტუალისტი; სხვა წყაროები კი (ძირითადად რუსული) მას რუსს ფილოსოფოსად და სწავლულ რელიგიათმცოდნედ მოიხსენიებენ. 1848-დან 1875 წლამდე მან სამჯერ იმოგზაურა მსოფლიოს გარშემო. 1875 წელს ბლავატსკაიამ პოლკოვნიკ ოლკოტთან ერთად ნიუ-იორკში დააარსა თეოსოფოსთა საზოგადოება, რომლის ერთ–ერთი მთავარი მიზანი იყო „შეექმნა მსოფლიო საძმოს ბირთვი რასობრივი, კანის ფერის, სქესის, კასტისა და სარწმუნოებრივი განსხვავებულობის გარეშე“. ელენა ბლავატსკაია ძირითადად მოღვაწეობდა აშშ-ში, ინგლისში, ინდოეთში. მის მიერ შექმნილ ნაწარმოებთა უმეტესობა ინგლისურენოვანია. ელენა ბლავატსკაია — ნამუშევრები პროექტ „გუტენბერგზე“
დენდერა

დენდერა (არაბ. دندرة) — ქალაქი ეგვიპტეში. კენის მუჰაფაზის მნიშვნელოვანი დასახლებული პუნქტი. მდებარეობს ქვეყნის სამხრეთ ნაწილში. დენდერა გაშენებულია მდინარე ნილოსის ნაპირებზე. ქალაქი 5 კილომეტრითაა დაცილებული კენას, 70 კილომეტრით კი ლუქსორს. აქ მდებარეობს უძველესი დენდერას ტაძრის კომპლექსი, რომელიც აგებულია ფარაონთა მეოთხრე დინასტიის მმართველობის პერიოდში, ძვ.წ 2613-2494 წლებში. დენდერას ტაძრის კომპლექსი კომპლექსის მასივი დენდერას ტაძრის რელიეფის კედელი დენდერას ტაძრი ეგვიპტის ქალაქები ვიკისაწყობში არის გვერდი თემაზე: დენდერა ვიდეო ექსკურსია ხატხორში დაარქივებული 2013-08-06 საიტზე Wayback Machine. ↑ http://www.webcitation.org/69vqYKrAW
დუმიატი

დუმიატი (არაბ. دمياط) — ქალაქი ეგვიპტეში. დუმიატის მუჰაფაზის ადმინისტრაციული ცენტრი. მდებარეობს ქვეყნის ჩრდილოეთ ნაწილში, მდინარე ნილოსის ნაპირზე, რომელიც ამ ქალაქიდან 15 კილომეტრში ჩაედინება ხმელთაშუა ზღვაში. დუმიატის ნავსადგური დიდ როლს თამაშობს ეგვიპტის ეკონომიკაში. ქალაქიდან სამხრეთით 200 კილომეტრში მდებარეობს ქვეყნის დედაქალაქი კაირო. 2006 წლის მონაცემებით ქალაქში ცხოვრობდა 203.187 ადამიანი. ეგვიპტის ქალაქები ↑ Central Agency for Public Mobilization and Statistics, Egypten, 11 nov. 2006
დამანჰური

დამანჰური (არაბ. دمنهور) — ქალაქი ეგვიპტეში. ბეჰეირის მუჰაფაზის ადმინისტრაციული ცენტრი. მდებარეობს ქვეყნის ჩრდილოეთ ნაწილში. მოქცეულია მდინარე ნილოსის დელტაში. დამანჰური 160 კილომეტრითაა დაცილებული ქვეყნის დედაქალაქ კაიროს, ხოლო 70 კილომეტრით კი ალექსანდრიას. 2011 წლის მონაცემებით მისი მოსახლეობა შეადგენდა 242,700 ადამიანს. ეგვიპტის ქალაქები ↑ Qarat al Bi'r, Muhafazat al Buhayrah, Egypt - List of Cities and Towns. დაარქივებულია ორიგინალიდან — 2020-09-23. ციტირების თარიღი: 2017-03-03.
დახლა

დახლა (არაბ. الداخلة) — ქალაქი ეგვიპტეში. ახალი ველის მუჰაფაზის ერთ-ერთი უმნიშვნელოვანესი ქალაქი. წარმოადგენს ოაზისების ჯგუფს ლიბიის უდაბნოს სამხრეთ ნაწილში, ეგვიპტის ტერიტორიაზე. ქალაქი 350 კილომეტრითაა დაცილებული ქვეყნის უმთავრეს მდინარე ნილოსს. მოსახლეობის რაოდენობა 2002 წლის მიხედვით 75 000 ადამიანს შეადგენდა, ფართობი — 2 000 კმ²-ს. ეგვიპტის ქალაქები ↑ Excavations in Dakhleh Oasis, Egypt
დაჰაბი

დაჰაბი (არაბ. دهب) — ქალაქი ეგვიპტეში. სამხრეთ სინის მუჰაფაზაში. დაჰაბი მდებარეობს აკაბის ყურის სანაპიროზე, რომლის მეშვეობით უკავშირდება წითელ ზღვას. ქალაქი 80 კილომეტრითაა დაცილებული შარმ-ელ-შეიხს. ექვსდღიანი ომის დროს ქალაქი ოკუპირებული იქნა ისრაელის მიერ. ↑ Meeresbiologische Projektwoche der 7ARG und 7C am Roten Meer (in Dahab, Ägypten)(გერმანული) ვიკისაწყობში არის გვერდი თემაზე: დაჰაბი
ისააკ მცირე

ისააკ მცირე (გ. 1799, თბილისი) — XVIII საუკუნის ქართველი სასულიერო მოღვაწე, მწიგნობარი, კალიგრაფი, მესტამბე. მოღვაწეობდა ერეკლე II-ის სტამბაში, სადაც 1751 მისი უშუალო მონაწილეობით დაიბეჭდა „კონდაკი“. ისააკ მცირის სასტამბო მოღვაწეობა მალე შეწყდა. კათოლიკოს ანტონ I-სა და ზაქარია გაბაშვილს შორის უთანხმოების დროს ისააკ მცირე უკანასკნელს მიემხრო, რისთვისაც სასტიკად დასაჯეს. ისააკ მცირეს გადაწერილი აქვს ბევრი წიგნი. მასვე ეკუთვნის რამდენიმე ორიგინალი და თარგმნილი სატირული ნაწარმოები, სამეცნიერო ლიტერატურაში ცნობილი „თაგვებისა და კატის ომის“ სახელწოდებით. კასრაძე ო., ქართული საბჭოთა ენციკლოპედია, ტ. 5, თბ., 1980. — გვ. 227.
ჩეროკი (ენა)

ჩეროკი (ᏣᎳᎩ [ცალაგი]) — იროკეზული ენა, რომლეზეც ლაპარაკობენ ჩეროკის ტომის ინდიელები. სამხრეთ იროკეზული შტოდან ერთადერთია, რომელიც იხმარება. ენას აქვს თავისებური მარცვლოვანი დამწერლობა, რომელიც სეკვოიამ მოიგონა. მთავარი სტატია: დამწერლობა ჩეროკი. 1812 წლიდან ენას აქვს თავისებური მარცვლოვანი დამწერლობა, რომელიც 85 სიმბოლოსგან შედგება. ზოგი ლათინურ ასოს ჰგავს, მაგრამ სულ სხვა მნიშვნელობა აქვს. მიუხედავად იმისა, რომ მოლაპარაკეთა რაოდენობა მცირეა, ენას დიალექტი ოტალი გააჩნია. მისი დამწერლობა უფრო დახვეწილია და შედგება 122 მარცვლისაგან. ვიკიპედია შეიცავს განყოფილებას ენაზე ჩეროკი ᎤᎵᎮᎵᏍᏗ
ბანი-სუაფი

ბანი-სუაფი (არაბ. بني سويف) — ქალაქი ეგვიპტეში, ბანი-სუაფის მუჰაფაზის ადმინისტრაციული ცენტრი. გაშენებულია მდინარე ნილოსის ნაპირას. ბანი-სუაფი 115 კილომეტრითაა დაცილებული ქვეყნის დედაქალაქ კაიროს. 2008 წლის მიხედვით ქალაქის მოსახლეობა 219 754 ადამიანს შეადგენდა. ეგვიპტის ქალაქები ↑ Beni Suef A., Egypt: Climate, Global Warming, and Daylight Charts and Data. Climate Charts. დაარქივებულია ორიგინალიდან — 2010-12-03. ციტირების თარიღი: September 11 2009.
პოლ ვერჰოვენი

პოლ ვერჰოვენი (ნიდერლ. Paul Verhoeven; დ. 18 ივლისი, 1938) — ნიდერლანდელი რეჟისორი, სცენარისტი და პროდიუსერი, რომელიც მოღვაწეობს როგორც ნიდერლანდებში, ასევე აშშ-ში. ფართო მასებისათვის ცნობილი გახდა ფილმებით: „ძირითადი ინსტინქტი“ (1992), „ყველაფრის გახსენება“ (1990) და „უჩინმაჩინი“ (2000). შეგიძლიათ იხილოთ მედიაფაილები თემაზე „პოლ ვერჰოვენი“ ვიკისაწყობში. პოლ ვერჰოვენი კინოფილმების ინტერნეტ-მონაცემთა ბაზაში Paul Verhoeven TCM-ის კინოფილმების მონაცემთა ბაზაში Literature on Paul Verhoeven. virtual-history.com.
ბერგამო

ბერგამო (იტალ. Bergamo, ლათ. Bergomum) - ქალაქი ლომბარდიაში, იტალია, მილანიდან 40 კმ-ში. ძველი ქალაქი მდებარეობს ზღვის დონიდან 380 მ სიმაღლეზე. გრინვილი, აშშ პუებლო, აშშ მიულუზი, საფრანგეთი ტვერი, რუსეთი ბენგბუ, ჩინეთი ბუენოს-აირესი, არგენტინა კოჩაბამბა, ბოლივია (2008-დან) ↑ Bergamo historic weather averages. Intellicast. ციტირების თარიღი: 22 September 2009.
იოსებ სამებელი

იოსებ სამებელი (დ. 1676 — გ. სექტემბერი, 1750) — ქართველი სასულიერო მოღვაწე, მესტამბე. წარმოშობით ქობულაშვილების (ქვაბულიძეების) საგვარეულოდან. თავდაპირველად შიომღვიმის მონასტერში იყო წინამძღვრად, 1696 წლიდან ჯერ სამების, ხოლო შემდეგ წილკნის ეპისკოპოსად. ვახტანგ VI-ის რუსეთში წასვლის შემდეგ ისიც რუსეთს გაემგზავრა. ქართველმა ემიგრანტებმა იოსებ სამებელი ვორონეჟის მონასტერში მოაწყვეს. 1733 წელს პეტერბურგში გადავიდა. 1734 წლიდან ნოვგოროდის მიტროპოლიტის თანაშემწე და იურის მონასტრის წინამძღოლი იყო. რუსეთში ცხოვრების პერიოდში იოსებ სამებელმა ხელი მოჰკიდა საგამომცემლო საქმეს. მონაწილეობდა წიგნების გადაწერაში. ქრისტეფორე გურამიშვილთან ერთად პეტერბურგის მეცნიერებათა აკადემიის სტამბაში ჩამოასხა ქართული შრიფტი და იქვე დაბეჭდა „რუსულ-ქართული ანბანი“. 1737 წელს ბაქართან ერთად დააარსა სტამბა და დაიწყო ქართული წიგნების ბეჭდვა-გამოცემა, მაგრამ 1743 წელს ბიბლიის უნებართვოდ დაბეჭდვის გამო სტამბა დახურეს. 1750 წელს ყიზლარში მიმავალი იოსებ სამებელი გზაში გარდაიცვალა. კასრაძე ო., ქართული საბჭოთა ენციკლოპედია, ტ. 5, თბ., 1980. — გვ. 203.
ქსანი

ქსანი — მდინარე საქართველოში. მიედინება ახალგორის, კასპისა და მცხეთის მუნიციპალიტეტების ტერიტორიებზე. ქსანი მდინარე მტკვრის მარცხენა შენაკადია. სიგრძე 84 კილომეტრი, აუზის ფართობი 885 კმ². სათავე აქვს ყელის ვულკანურ ზეგანზე, ყელის ტბიდან, ზღვის დონიდან 2914 მ სიმაღლეზე, ზემო და შუა დინებაში ვიწრო ხეობა აქვს, მუხრანის ვაკეზე — ფართო. შესართავთან კვეთს სხალტბის სერს და ისევ ვიწრო ხეობას აჩენს. მთავარი შენაკადებია: ცხრაძმულა, ჭურთა, ალეურა. საზრდოობს თოვლის, წვიმისა და მიწისქვეშა წყლით. წყალდიდობა — გაზაფხულზეა, წყალმცირობა — ზამთარში. ზაფხულსა და შემოდგომაზე იცის წვიმებით გამოწვეული წყალმოვარდნები. გაზაფხულზე მოდის წლიური ჩამონადენის 54 %, ზაფხულზე — 20 %, შემოდგომაზე — 14 %, ზამთარზე — 12 %. ყინულნაპირისი, ძგიფი და თოში იცის ნოემბრის შუა რიცხვებიდან მარტის ბოლომდე. საშუალო წლიური ხარჯი შესართავთან 15 მ³/წმ. მყარი ნატანის საშუალო წლიური ხარჯი 6,6 კგ/წმ. იყენებენ სარწყავად. მდინარე ქსანი სათავეს იღებს ფართო ფიქლიანი ქედის სამხრეთი მთისძირიდან, რომელიც ყელის ვულკანურ მთიანეთს ჩრდილოეთ და სამხრეთ ნაწილებად ყოფს; პირველი 4-5 კმ-ის მანძილზე მიედინება მთიანეთზე და ყელის ტბას წარმოქმნის. გადაკვეთს რა არხის ქედს, მდინარე ჩანჩქერების სერიის სახით ეშვება ჟამურის ხეობაში. მდინარე ქსნის ხეობის რელიეფი მოიცავს ეროზიულ, ძველ მყინვარულ და ვულკანურ ფორმებს. ეროზიული რელიეფი მთლიანობაში გაბატონებულ როლს ასრულებს. რელიეფის სხვა ტიპები მხოლოდ მაღალ ჰიფსომერტიულ სარტყლებში და ვულკანიზმისა და მდინარეული აკუმულაციის მეოთხეული პროცესების გამოვლენის ადგილებშია. ეროზიული რელიეფი აშკარად მრავალსაფეხურიან აგებულებას ამჟღავნებს — ქსნისა და მისი შენაკადების ფერდობებზე და წყალგამყოფის თხემებზე. ქსნის ხეობა მთიან მონაკვეთში წარმოდგენილია მორფოლოგიურად განსხვავებული უბნებით. ყელის მთიანეთის ფარგლებში იგი შედარებით მცირე სიღრმეზეა ჩაჭრილი. ჟამუსუს ხეობაში ჩადინების შემდეგ ქსანი მიედინება უკვე ღრმა ხეობაში. უფრო ვიწროა ამ ხეობის ზემონაწილი სოფელ ელოიანის ზემოთ, ხოლო ქვემოთ, სოფელ ლარგვისამდე ხეობა რამდენადმე განიერდება და მჭიდროდ არის დასახლებული. ლარგვისიდან დაწყებული, ქსნის ხეობას საკმაოდ განიერი ბრტყელი ჭალა აქვს, სადაც გვხვდება აკუმულაციური ტერასები, რომლებიც კარგად არიან განვითარებული იკოთისა და ახალგორის ქვემოთ. ახალგორის ქვაბულში დაგროვილი ალუვიური კენჭნარები დაძირულია ქსნის ტალვეგზე დაბლა, რაც ზედა მეოთხეულ ჩაღუნვაზე მიუთითებს. ჯერ კიდევ 1930-იან წლებში ალექსანდრე ჯანელიძემ გამოთქვა ვარაუდი, რომ მდინარე ქსანი წარსულში მიედინებოდა აღმოსავლეთისაკენ მუხრანის ხეობით, ერთვოდა არა მტკვარს, არამედ არაგვს. პეტრე გამყრელიძის აზრით, მდინარეები ქსანი და რეხულა აღმოსავლეთისკენ მიედინებოდნენ და ერთვოდნენ მდინარე არაგვს. ↑ 1.0 1.1 1.2 აფხაზავა ი., ქართული საბჭოთა ენციკლოპედია, ტ. 10, თბ., 1986. — გვ. 561. ↑ 2.0 2.1 2.2 კასპის მუნიციპალიტეტის ბუნებრივ-რესურსული პოტენციალი ვიკისაწყობში არის გვერდი თემაზე: ქსანი
ბანჰა

ბანჰა (არაბ. بنها) — ქალაქი ეგვიპტეში. მდებარეობს ქვეყნის ჩრდილოეთ ნაწილში. კალიუბიის მუჰაფაზის ადმინისტრაციული ცენტრი. მოქცეულია მდინარე ნილოსის დელტაში. ქალაქში მდებარეობს ბანჰის უნივერსიტეტი. ბაჰნა 48 კილომეტრითაა დაცილებული ქვეყნის დედაქალაქ კაიროს. 2008 წლის მიხედვით მოსახლეობა 2 479 347 ადამიანს შეადგენდა. ვიკისაწყობში არის გვერდი თემაზე: ბანჰა კალიუბიას საგუბერნატოროს ოფიციალური საიტი დაარქივებული 2009-02-24 საიტზე Wayback Machine. (ინგლისური) Qalyubia Group FaceBook (ინგლისური)
სამოქალაქო ავიაცია

სამოქალაქო ავიაცია — ავიაცია, რომელიც გამოყენების მიზნის მიხედვით იყოფა სატრანსპორტო და საერთო დანიშნულების ავიაციად. სამოქალაქო ავიაცია,რომელიც გამოიყენება საჰაერო გადაყვანა-გადაზიდვების განსახორციელებლად, მიეკუთვნება სატრანსპორტო ავიაციას. სამოქალაქო ავიაცია, რომელიც არ გამოიყენება სატრანსპორტო ავიაციის მიზნებისათვის, მიეკუთვნება საერთო დანიშნულების ავიაციას.სამოქალაქო ავიაცია, რომელიც ჩვენს დროში გახდა არა მარტო შიდა, არამედ საერთაშორისო მიმოსვლის მნიშვნელოვანი საშუალებაც, ქვეყნებსა და ხალხებს შორის პოლიტიკური, ეკონომიკური, კულტურული და სხვა კავშირების განმტკიცებაში არსებით როლს ასრულებს. სამოქალაქო ავიაციის საშუალებით ჩამოყალიბდა საერთაშორისო საჰაერო მომოსვლის მსოფლიო ქსელი, რომელიც სახელმწიფოთა შორის მშვიდობიანი ურთიერთობის განუყოფელ ელემენტად იქცა. ამიტომ საერთაშორისო საჰაერო მიმოსვლის შემდგომი განვითარებისათვის ხელშეწყობა მჭიდროდ არის დაკავშირებული თანამედროვეობის მნიშვნელოვან ამოცანასთან — საერთაშორისო მშვიდობის დაცვასა და განმტკიცებასთან. სამოქალაქო ავიაცია გვევლინება როგორც საერთაშორისო საჰაერო ტრანსპორტი. ამ საქმიანობის შედეგად, სახელმწიფოთა შორის მათი ტერიტორიის თავზე რეგულარული და არარეგულარული საერთაშორისო ფრენების ორგანიზაციის გამო, აღმოცენდება სპეციფიკური სახელმწიფოთაშორისი საავიაციო ურთიერთობები. ასეთი ფრენების შესრულება რეგულირდება სპეციალური აერსანავიგაციო წესებით, რომლებიც ქმნის საერთაშორისო ფრენების რეჟიმს. დავით გეფერიძე, საერთაშორისო საჰაერო სამართალი, თბ.2009 ,გამომცემლობა „მერიდიანი“)
საერთაშორისო აეროპორტი

საერთაშორისო აეროპორტი — აეროპორტი, რომელიც ახორციელებს საერთაშორისო საჰაერო გადაყვანა-გადაზიდვების მომსახურებას და უზრუნველყოფილია საბაჟო, სასაზღვრო და სანიტარიულ-საკარანტინო კონტროლით. თანამედროვე აეროპორტი ტექნიკური თავალსაზრისით წარმოადგენს საინჟინრო-ტექნიკური მოწყობილობების რთულ კომპლექსს, რომელიც შეიცავს აეროდრომს, სამგზავრო ტერმინალს, რომელიც განკუთვნილია გაფრენამდე და გაფრენის შემდეგი მომსახურებისათვის, სატვირთო ტერმინალი, სამოსამსახურეო ტექნიკური ტერიტორია, აეროდრომის წინა ტერიტორია და სხვა. იურიდიული თვალსაზრისით „აეროპორტი“ განისაზღვრება, როგორც ავიასაწარმო, რომელიც ახორციელებს მგზავრების, ხელბარგის, ტვირთების მიღებას და გაგზავნას და საჰაერო ხომალდების მომსახურებას. სხვა სახელმწიფოების კანონმდებლობაში „აეროპორტის“ განსაზღვრება არ არის მოცემული, თუმცა მასში თვით ეს ტერმინი ზოგჯერ გამოყენებულია. აეროპორტში საერთაშორისო რეისების მგზავრებთან დაკავშირებით ეროვნული წესები ითვალისწინებს საბაჟო – ადმინისტრაციული ფორმალობის დაცვას, რომელსაც წარმოადგენს საბაჟო შემოწმება; სანიტარული – საკარანტინო კონტროლი, საპასპორტო კონტროლი; სპეციალური კონტროლი. საბაჟო კონტროლი შედგება საბაჟო დეკლარაციის შევსებისაგან და საკუთარი ტვირთის წარმოდგენისაგან საბაჟო დეკლარაციაში და პასპორტის შემოწმება საბაჟო ინსპექტორის მიერ. სანიტარული-საკარანტინო კონტროლი შედგება პირად შემოწმებისაგან, ჩამოფრენილი და გასაფრენი მგზავრების შემოწმებას (სამედიცინო სერტიფიკატი, რომელიც აუცილებელია ქვეყანაში ტრანზიტის შეტანისათვის). აცრების დამადასტურებელი სერტიფიკატის გარეშე მგზავრი შეიძლება არ დაიშვას გაფრენისთვის. საპასპორტო კონტროლი გულისხმობს, ჩამოსასვლელი და წამსვლელი ვიზების სინამდვილესთან შემოწმებას და ასევე ტრანზიტული ვიზის არსებობას განსაკუთრებულ შემთხვევაში. სპეციალური კონტროლი გულისხმობს იმას, რომ მგზავრები გადიან ფრენის უსაფრთხოებისათვის შემოწმებას, რომელიც შედგება მგზავრის ნივთების შემოწმებით, არის თუ არა ფრენისათვის დაშვებული ნივთები საჰაერო ტრანსპორტში. მასში ნაგულისხმევია ცეცხლსასროლი და ცივი იარაღი, საბრძოლო და არაფეთქებადი ხელსაწყოები, საწამლავი, შხამიანი, ფეთქებად საშიში და ა.შ. At the airport, ტურისტული მეგზური ვიკივოიაჟზე Airport World დაარქივებული 2015-01-23 საიტზე Wayback Machine.
ასიუტი

ასიუტი (არაბ. أسيوط) — ქალაქი ეგვიპტეში. მდებარეობს ქვეყნის ჩრდილოეთ ნაწილში. წარმოადგენს ასიუტის მუჰაფაზის ადმინისტრაციულ ცენტრის. გაშენებულია მდინარე ნილოსის ნაპირებზე. 2006 წლის მონაცემებით ქალაქში 389,307 ადამიანი ცხოვრობდა. იასი, რუმინეთი ვიკისაწყობში არის გვერდი თემაზე: ასიუტი ეგვიპტის ქალაქები ↑ UNdata - record view - City population by sex, city and city type. Data.un.org. ციტირების თარიღი: 22 ნოემბერი 2014.